असम में ‘मोरल पुलिसिंग’ का एक और मामला सामने आया है। शनिवार रात को नागांव जिले के गांव झूमुरमुर के ग्रामीणों ने एक स्थानीय महिला के घर पड़ोसी गांव तुबुकी के एक युवक के आने पर दोनों के बीच नाजायज संबंध होने का आरोप लगाया और दोनों की पूरी रात पिटाई की। इसके बाद गांव की अन्य महिलाओं ने आरोपी महिला के कपड़े फाड़कर उसका सिर गंजा करते हुए उसे पूरे गांव में घुमाया गया। रविवार सुबह दोनों को गंभीर घायल हालत में सूचना पाकर मौके पर पहुंची पुलिस के हवाले कर दिया।